Τάρτα με ανοιξιάτικα χόρτα και φρέσκο τυρί
Η άνοιξη δίνει υλικό για αυτή την τάρτα που έχει λάπαθα, σέσκουλα και σπαράγγια, ανθότυρο και γραβιέρα, κι είναι θαυμάσια ιδέα για το κυριακάτικο ή το πασχαλινό τραπέζι.
180 γρ. αλεύρι ολικής άλεσης, 180 γρ. αλεύρι για όλες τις χρήσεις, 1 κουτ. γλυκού μπέικιν πάουντερ, 100 ml γάλα χλιαρό, 100 ml ελαιόλαδο, αλάτι, φρεσκοτριμμένο πιπέρι, 300 γρ. φρέσκα κρεμμυδάκια, ψιλοκομμένα, 800 γρ. ανάμεικτα χόρτα εποχής (λάπαθα, σέσκουλα κ.ά.), καθαρισμένα και χοντροκομμένα, 100 γρ. σπαράγγια, καθαρισμένα , κομμένα κατά μήκος στη μέση, 1 μάτσο μάραθος, ψιλοκομμένος (χωρίς τα χοντρά κοτσάνια), 3 αυγά, ελαφρώς χτυπημένα, 200 γρ. ανθότυρο, θρυμματισμένο, 120 γρ. γραβιέρα, προτιμότερο Κρήτης, τριμμένη, 1/2 κουτ. γλυκού σουσάμι, 1/4 κουτ. γλυκού μοσχοκάρυδο, φρεσκοτριμμένο, 1/4 κουτ. γλυκού καρδάμωμο (ή κακουλέ - σε μεγάλα σούπερ μάρκετ και σε μπαχαράδικα), κοπανισμένο σε σκόνη, 1 κουτ. γλυκού ξερός κόλιανδρος, σε σκόνη, 1 κουτ. γλυκού ξύσμα λεμονιού, ακέρωτου, 60 ml ελαιόλαδο, 1 κουτ. γλυκού χοντρό αλάτι φρεσκοτριμμένο πιπέρ
Για την τάρτα με ανοιξιάτικα χόρτα και φρέσκο τυρί ξεκινάμε και σε ένα μεγάλο μπολ ανακατεύουμε τα άλευρα με το μπέικιν πάουντερ και αλατοπίπερο.Ρίχνουμε το λάδι , το γάλα και ζυμώνουμε, προσθέτοντας σταδιακά 100 ml χλιαρό νερό μέχρι να έχουμε μια λεία ζύμη.Καλύπτουμε με μεμβράνη και αφήνουμε για 1 ώρα στην άκρη, να ξεκουραστεί. Τρίβουμε με το χοντρό αλάτι τα χόρτα και τα αφήνουμε στο σουρωτήρι για 1 ώρα, να στραγγίξουν από τα υγρά τους.Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε τα κρεμμυδάκια για 5 - 6 λεπτά. Προσθέτουμε τα χόρτα και τα σπαράγγια και συνεχίζουμε το σοτάρισμα για 4 - 5 λεπτά ακόμη.Ρίχνουμε το μάραθο, μετριάζουμε τη φωτιά και μαγειρεύουμε για περίπου 6 λεπτά, μέχρι να μαλακώσουν και να εξατμιστούν τα υγρά τους. Αδειάζουμε σε βαθύ μπολ, προσθέτουμε τα μπαχαρικά και το ξύσμα και αφήνουμε το μείγμα να κρυώσει.Ρίχνουμε τα αυγά, τα τυριά και φρεσκοτριμμένο πιπέρι και ανακατεύουμε να αναμειχθούν.Προθερμαίνουμε το φούρνο στους 170° C και λαδώνουμε την ταρτιέρα.Σε αλευρωμένη επιφάνεια ανοίγουμε με τον πλάστη τη ζύμη σε χοντρό φύλλο, λίγο μεγαλύτερο από τη διάμετρο της ταρτιέρας.Απλώνουμε το φύλλο έτσι ώστε να καλύψουμε τον πυθμένα και τα τοιχώματα του σκεύους.Κόβουμε όση ζύμη εξέχει.Αδειάζουμε τη γέμιση και τη στρώνουμε με τη ράχη ενός κουταλιού.Πασπαλίζουμε με το σουσάμι. Πασπαλίζουμε με το σουσάμι. Ψήνουμε σε χαμηλό ράφι στο φούρνο για περίπου 1 ώρα ή μέχρι να ψηθεί η τάρτα και από κάτω.
Αλεύρι (ζύμες),Γάλα,Χόρτα , Μυρωδικά